OULUJÄRVEN KALASTUSALUE

1.3 b) Viehekalastuslupa
Henkilökohtainen viehekalastuslupa käsittää Oulujärven alueen ja se oikeuttaa uistimen, heittouistimen  ja perhon käyttämiseen Oulujärvellä lukuunottamatta Säräisniemen ja Niskan kalaveden osakaskuntien (= kalastuskuntien) vesiä. Vieheluvalla kalastettaessa ei ole rajoitettu vapojen ja vieheiden määrää.
Vieheluvan hinta: 10 € / vrk (24 tuntia lupaan merkitystä alkamisajankohdasta), 20 €  / 7 vrk,   30 €  / kausi                   (= kalenterivuosi). Luvan voi lunastaa luvanmyyjiltä, tai maksaa suoraan kalastusalueen tilille 576003-2184616 viitteellä: ”Yhtenäislupa 2012”. Viikkoluvassa on merkittävä viitetiedoksi myös haluttu lupajakso (pvm, kk,vuosi), mikäli lupajaksoa ei ole kuittiin merkitty katsotaan luvan olevan voimassa 7 vrk maksupäivämäärästä. Luvan haltijalla tulee kalastaessa olla maksun todistava kuitti mukanaan ja hänen on pystyttävä todistamaan henkilöllisyytensä. 
Viehekalastusluvan voi lunastaa myös internetistä LupaNet järjestelmän sekä Kalakortti.comin kautta.  Luvanmyyntijärjestelmät löytyvät osoitteesta ,  tai . 

Uistelukilpailuihin osallistuvista kilpailun järjestäjän tulee maksaa  5 €:n  venekohtainen kilpailulupa. Lupaa ei tarvitse maksaa, mikäli kilpailijalla on voimassa oleva kalastusalueen viehelupa. Luvan maksaminen tapahtuu jälkikäteen todellisen osallistujamäärän perusteella. Kilpailun järjestäjä voi vaihtoehtoisesti myös lunastaa 200 €:n  luvan, jolla saa kilpailuun osallistua rajoittamaton määrä venekuntia. Kilpailuluvan myöntää kalastusalueen isännöitsijä. Kilpailulupaa tulee hakea vähintään kaksi viikkoa ennen kilpailun järjestämistä!

1.3 e) Kalastusrajoitukset
Kalastusalueella on voimassa vuosina 2010-2014 kalastusrajoitus, jossa kuhan alamitta on 45cm ja taimenen alamitta 50cm. 

 2. KALASTUKSEN VALVONTA
	
2.2 Valvonnan toteuttaminen
Kalastuksenvalvonnan päävastuu on kalastusalueen valantehneillä kalastuksenvalvojilla (siirtymäaika 1.4.- 30.9.2012) sekä 1.4.2012 alkaen Kainuun ELY-keskuksen hyväksymillä kalastuksenvavojilla. Yhteistyötä poliisin ja Metsähallituksen valvojien kanssa tehdään mahdollisuuksien mukaan. Kalastuksenvalvontapalveluita voidaan myös ostaa kalastusalueen ulkopuolisilta palveluntarjoajilta, mikäli se nähdään tarpeelliseksi. Vuoden 2012 valvonnassa kiinnitetään huomiota pyydysten merkistemiseen uuden kalastuslain mukaisesti sekä alamittojen ja solmuvälirajoitusten noudattamiseen. 

2.3 Pyydysten merkitseminen
Seisovat pyydykset on merkittävä kalastusalueen pyydysmerkillä ja muutoin kalastuslain ja asetuksen sekä kalastusalueen laatiman kalastussäännön mukaisesti. Myös talvella pyydysten tulee olla merkittyjä ja pyydysyksikkömerkkien tulee olla näkyvillä. Verkkokalastajille annetaan ohjeistusta pitkien verkkojatojen merkitsemisestä ja niiden sijoittamisesta. Verkkomerkit ja muut kalastustarvikkeet on kalastuksen päätyttyä viipymättä poistettava vedestä, ettei niistä aiheudu haittaa muulle kalastukselle.